《追和下若大雄寺汪内相陈朝桧诗》
宋代·李洪

斮骨刳心操凛然，盘根厚地老逾坚。
八千椿木应同寿，十五尧蓂莫纪年。
辱井已荒伤故国，琼枝无复盗春权。
六朝陈迹空馀此，阅世真成叹逝川。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。